32004R0966
L 179/4
JURNALUL OFÍCIAL AL UNIUNII EUROPENE
REGULAMENTUL (CE) NR. 966/2004 AL COMISIEI
din 13 mai 2004
de stabilire a prețurilor reprezentative și a valorii drepturilor adiționale la importul de melasă în sectorul zahărului, aplicabile de la 14 mai 2004
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1260/2001 al Consiliului din 19 iunie 2001 privind organizarea comună a piețelor în sectorul zahărului (1), în special articolul 24 alineatul (4),
întrucât:
(1)
Regulamentul (CE) nr. 1422/95 al Comisiei din 23 iunie 1995 de stabilire a normelor de aplicare pentru importul de melasă în sectorul zahărului și de modificare a Regulamentului (CEE) nr. 785/68 (2) prevede că prețul CIF la importul de melasă, stabilit în conformitate cu Regulamentul (CEE) nr. 785/68 al Comisiei (3), este considerat „preț reprezentativ”. Acest preț este fixat pentru calitatea tip definită la articolul 1 din Regulamentul (CEE) nr. 785/68.
(2)
Pentru fixarea prețurilor reprezentative, trebuie să se țină seama de toate informațiile prevăzute la articolul 3 din Regulamentul (CEE) nr. 785/68, cu excepția cazurilor prevăzute la articolul 4 din regulamentul respectiv și, după caz, această fixare poate să fie efectuată în conformitate cu metoda prevăzută la articolul 7 din Regulamentul (CEE) nr. 785/68.
(3)
Pentru ajustarea prețurilor care nu se referă la calitatea tip, este necesar ca, în funcție de calitatea melasei oferite, prețurile să crească sau să scadă în conformitate cu articolul 6 din Regulamentul (CEE) nr. 785/68.
(4)
În cazul în care există o diferență între prețul de declanșare pentru produsul respectiv și prețul reprezentativ, este necesar să se fixeze drepturi de import suplimentare în condițiile prevăzute la articolul 3 din Regulamentul (CE) nr. 1422/95. În cazul suspendării drepturilor de import în aplicarea articolului 5 din Regulamentul (CE) nr. 1422/95, este necesar să se fixeze valori speciale pentru aceste drepturi.
(5)
Este necesar să se stabilească prețurile reprezentative și drepturile de import suplimentare pentru produsele respective, în conformitate cu articolul 1 alineatul (2) și cu articolul 3 alineatul (1) din Regulamentul (CE) nr. 1422/95.
(6)
Măsurile prevăzute de prezentul regulament sunt conforme cu avizul Comitetului de gestionare a zahărului,
ADOPTĂ PREZENTUL REGULAMENT:
Articolul 1
Prețurile reprezentative și drepturile suplimentare aplicabile importului produselor menționate la articolul 1 din Regulamentul (CE) nr. 1422/95 sunt fixate în anexă.
Articolul 2
Prezentul regulament intră în vigoare la 14 mai 2004.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 mai 2004.